മമ്മൂട്ടിയുടെ ഓണച്ചിത്രം ' പുള്ളിക്കാരൻ സ്റ്റാറാ ' യിലെ ഗാനം പുറത്തിറങ്ങി . സ്കൂൾ പശ്ചാത്തലത്തിൽ കുട്ടികൾ പാടി അഭിനയിച്ചിരിക്കുന്ന ' ടപ്പ് ടപ്പ് ' എന്ന ഗാനമാണ് പുറത്തിറങ്ങിയിരിക്കുന്നത് . ഗാനരംഗത്തിൽ മമ്മൂട്ടിയും എത്തുന്നുണ്ട് . ഗാനത്തിൻ്റെ വീഡിയോ ഇതിനകം സാമൂഹിക മാധ്യമങ്ങളിൽ ഹിറ്റായി മാറി . ശ്രേയാണ് ഗാനം ആലപിച്ചിരിക്കുന്നത് . എം ജയചന്ദ്രനാണ് സംഗീതം നൽകിയിരിക്കുന്നത് . സന്തോഷ് വർമ്മയുടെതാണ് വരികൾ . ടീച്ചർ ട്രെയിനിംഗ് കോളേജിലെ അധ്യാപകനായ രാജകുമാരനായാണ് മമ്മൂട്ടി എത്തുന്നത് . ആശാ ശരത്തും ദീപ്തി സതിയും നായികമാരാകുന്ന ചിത്രം സംവിധാനം ചെയ്തിരിക്കുന്നത് ശ്യാംധറാണ് . രതീഷ് രവിയാണ് തിരക്കഥ . ഇന്നസെൻ്റ് , ദിലീഷ് പോത്തൻ തുടങ്ങിയവരും ചിത്രത്തിൽ അഭിനയിക്കുന്നുണ്ട് .